Lamar Odomin fanit tarjoavat nyt munuaisiaan tähdelle
Lauantai 24.10.2015 klo 16.44 Fanit tarjoavat nyt munuaisiaan ex-koripallotähti Lamar Odomille. Tähden saamat kohtaukset aiheuttivat hänen aivoihinsa vaurioita alueelle, joka säätelee motoriikkaa.
Ex-koripallotähti Lamar Odom löydettiin tajuttomana laillisesta bodellista. Kuva vuodelta 2014, jolloin Odom oli myös lääketieteellisessä tutkinnassa Los Angelesissa. (EPA)
Ex-koripallotähti Lamar Odom sai yli kymmenen infarktia romahdettuaan hotellihuoneessa Nevadan laillisessa bordellissa. Näin kertovat viihdesivusto TMZ ja Daily Mail. TMZ:n mukaan lääkärit ovat saaneet selville, että kohtaukset eivät vaikuttaneet Odomin elintärkeisiin elimiin, mutta ovat vaikuttaneet hänen motoriikkaansa, muun muassa kykyynsä puhua ja kävellä. Odom löydettiin tajuttomana nevadalaisesta bordellista neljän päivän juhlinnan jälkeen. Odom oli käyttänyt monia eri huumeita sekaisin. Daily Mailin mukaan Odom kuntoutuu tällä hetkellä huumeiden yliannostuksestaan Las Vegasin sairaalassa. TMZ kertoo, että Odomilla on edessään kuukausien fysioterapia. Viihdesivuston mukaan lääkärit eivät vielä tiedä, kuinka laajasti Odomin motoriset taidot ovat vahingoittuneet.Odomin vannoutuneet fanit eivät kuitenkaan milloinkaan petä ex-koripallotähteä. He ovat Daily Mailin mukaan tarjonneet munuaisiaan lahjoitettavaksi ex-koripallotähdelle, jonka omat ovat tuhoutuneet. Hän on dialyysihoidossa, mutta saattaa tarvita munuaisensiirron. Myös tosi-tv-kaunotar Khloé Kardashian ja ex-koripallotähti ovat peruneet avioeronsa. TIINA SAARI tiina.saari@Iltalehti.fi - Suomen suurin uutispalveluilmedia.fi